Diari Oficial de la Generalitat Valenciana


Sumari del DOGV 6195, del 29-01-2010 (2010/509)

Informació pública d'autorització administrativa, aprovació del projecte d'execució i reconeixement, en concret, de la utilitat pública del projecte denominat: Addenda II al projecte d'autorització de l'antena d'alta pressió «A» per a subministrament de gas natural al terme municipal de Pego, als termes municipals de Dénia, el Verger i Pego, a la província d'Alacant, presentat per Endesa Gas Distribución, SAU. Expedient CBREDE/2009/22/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6195

Data del DOGV
:   29-01-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/509


Data del document
:   26-11-2009

Organisme emissor
:   Conselleria d'Infraestructures i Transport

Tipus de document
:   Anunci

Descriptors 

:   * empresa privada

Informació pública d'autorització administrativa, aprovació del projecte d'execució i reconeixement, en concret, de la utilitat pública del projecte denominat: Addenda II al projecte d'autorització de l'antena d'alta pressió «A» per a subministrament de gas natural al terme municipal de Pego, als termes municipals de Dénia, el Verger i Pego, a la província d'Alacant, presentat per Endesa Gas Distribución, SAU. Expedient CBREDE/2009/22/03. [2010/509]
Als efectes previstos en el capítol V de la Llei 34/1998, de 7 d'octubre, del Sector d'Hidrocarburs, i en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural; en relació amb els articles 17.2. de la Llei d'Expropiació Forçosa i 56 del seu Reglament (Decret de 26 d'abril de 1957), se sotmet a informació pública la sol·licitud d'autorització administrativa, aprovació del projecte d'execució i reconeixement, en concret, de la utilitat pública del projecte denominat: Addenda II al projecte d'autorització de l'antena d'alta pressió «A» per a subministrament de gas natural al terme municipal de Pego, als termes municipals de Dénia, el Verger i Pego, a la província d'Alacant, les característiques de la qual es detallen a continuació:
Peticionari: Endesa Gas Distribución, SAU, amb CIF A-41791625 (anteriorment, Gas Alicante, SAU), amb domicili a Elda (Alacant), carrer Nou, núm. 1, bis.
Objecte de la petició: autorització administrativa, aprovació del projecte d'execució i reconeixement, en concret, de la utilitat pública del projecte denominat: Addenda II al projecte d'autorització de l'antena d'alta pressió «A» per a subministrament de gas natural al terme municipal de Pego, als termes municipals de Dénia, el Verger i Pego, a la província d'Alacant.
Característiques de les instal·lacions: este modificat arreplega les variants al projecte original que a continuació es detallen:
Traçat: es modifica en el terme municipal del Verger i com a conseqüència de la nova ubicació de la posició 00 d'on partia el ramal, ara des d'este punt discorre la conducció a través de camins fins a connectar amb el vèrtexs V-002 del traçat original.
Al terme municipal de Dénia es produïx una segona variant, l'inici de la qual és el vèrtex V-005/12 on la canalització gira en sentit sud-oest en aproximació cap a la carretera CV-700, per a prolongar-se en paral·lel a esta i a una distància molt pròxima sense arribar als 10 m que establia l'autorització del Servici de Carreteres de la Generalitat fins a arribar al V-005/12.32 per a entrar a continuació al terme municipal de Pego.
La canalització entra al terme municipal de Pego en paral·lel amb la carretera CV-700 però molt més pròxima a la zona de domini públic d'esta i s'adapta a diversos camins fins a arribar al vèrtex V-036 on retorna al traçat original. En la seua part final es prolonga creuant la CV-700 per a deixar l'armari de regulació dins del polígon industrial, des del qual partirà la xarxa de distribució del municipi.
Longitud: s'incrementa en 384 metres lineals, amb la qual cosa la longitud final de l'antena és de 8.756 metres.
Pressupost: amb estes modificacions el pressupost és de 40.010,66 euros, respecte a la modificació anterior, amb la qual cosa el pressupost final és de nou-cents cinquanta-tres mil huit-cents quaranta-huit euros amb setze cèntims d'euro (953.848,16 €).
El projecte inclou els plans parcel·laris d'expropiació i la relació concreta i individualitzada de béns i drets afectats.
L'afecció a finques de propietat privada derivada de la construcció del projecte, es concreta de la manera següent:
1. Expropiació forçosa dels terrenys sobre els quals s'han de construir les instal·lacions fixes en superfície.
2. Per a les canalitzacions:
a) Imposició de servitud permanent de pas de gas al llarg del traçat de la conducció, amb una amplària de quatre (4) metres, dos (2) a cada costat de l'eix, per on discorrerà soterrada la canonada o les canonades que es requerisquen per a la conducció del gas. Esta servitud que s'establix estarà subjecta a les limitacions al domini següents:
- Prohibició d'efectuar treballs de llaurada o semblants a una profunditat superior a cinquanta centímetres, així com de plantar arbres o arbustos a una distància inferior a dos (2) metres a comptar des de l'eix de la canonada.
- Prohibició de realitzar qualsevol tipus d'obres, construcció, edificació o efectuar cap acte que poguera danyar o pertorbar el bon funcionament de les instal·lacions, a una distància inferior a cinc (5) metres de l'eix del traçat, a l'un costat i l'altre d'este. Esta distància es podrà reduir sempre que se sol·licite expressament i es complisquen les condicions que en cada cas fixe l'òrgan competent de l'administració.
- Lliure accés del personal i dels equips necessaris per a poder mantindre, reparar o renovar les instal·lacions amb pagament, si és el cas, dels danys que s'hi ocasionen.
- Possibilitat d'instal·lar les fites de senyalització o delimitació i els tubs de ventilació, així com de realitzar les obres superficials o subterrànies que siguen necessàries per a l'execució o funcionament de les instal·lacions.
b) Ocupació temporal dels terrenys necessaris per a l'execució de les obres, de la franja que es reflectix per a cada finca en els plans parcel·laris d'expropiació. En esta zona es farà desaparéixer temporalment, tot obstacle i es realitzaran les obres necessàries per a la col·locació i instal·lació de la canalització i dels elements annexos, i executar els treballs o les operacions necessàries als esmentats fins.
3. Per al pas dels cables de connexió i elements dispersius de protecció catòdica:
a) Imposició de servitud permanent de pas en una franja de terreny d'un (1) metre d'amplària, per on discorreran soterrats els cables de connexió. Per als llits dispersius de la protecció catòdica, la franja de terreny, on s'establix la imposició de servitud permanent de pas, tindrà com a amplària, la corresponent a la de la instal·lació més un metre a cada costat. Estes franges estaran subjectes a les limitacions següents:
Prohibició d'efectuar treballs de llaurada o semblants a una profunditat superior a cinquanta centímetres, a plantar arbres o arbustos i realitzar qualsevol tipus d'obres, construcció o edificació a una distància inferior a un metre i mig (1,5), a cada costat del cable de connexió o del límit de la instal·lació soterrada dels llits dispersius, i es podrà exercir el dret a talar o arrancar els arbres o arbustos que hi haguera a una distància inferior a la indicada.
Lliure accés del personal i elements necessaris per a poder vigilar, mantindre, reparar o renovar les instal·lacions, amb pagament, si és el cas, dels danys que s'hi ocasionen.
b) Ocupació temporal, com a necessitat derivada de l'execució de les obres, de la zona que es reflectix per a cada finca en els plans parcel·laris d'expropiació, i en la qual es podrà fer desaparéixer tot obstacle, així com realitzar les obres necessàries per a la col·locació i el muntatge de les instal·lacions i els elements annexos, i executar les obres o operacions necessàries als esmentats fins.
Cosa que es fa pública per a coneixement general i perquè totes aquelles persones naturals o jurídiques que es consideren afectades en els seus drets puguen examinar els projectes respectius en el Servici Territorial d'Energia, Rambla de Méndez Núñez, 41 d'Alacant (CP 03259), i presentar, en dos exemplars, en el mencionat centre les al·legacions que consideren oportunes en el termini de vint dies a partir de l'endemà de la inserció d'este anunci. Transcorregut el dit termini sense realitzar al·legacions, se'l considerarà que està conforme i perdrà el dret al tràmit corresponent. Això, sense perjuí de la interposició dels recursos que procedisquen contra la resolució definitiva del procediment, en els terminis legal i reglamentàriament establits.
Alacant, 26 de novembre de 2009.- El cap del Servici Territorial d'Energia: Miguel García Mengual.